Ronaldo

Ronaldo Luis Nazário de Lima (sündinud 18. septembril 1976 Rio de Janeiros) on Brasiilia jalgpallikoondise endine jalgpallur.

Esimese suure saavutuseni jõudis ta Belo Horizonte Cruzeiros 1993, kui lõi 60 mängus 58 väravat ja võitis Brasiilia karika.

Ronaldo debüüt rahvuskoondises oli 24. märtsil 1994, kui mängiti Argentinaga ja saadi võit 2:1. Esimese värava koondise kasuks lõi ta 4. mail 1994, kui võideti Islandit 3:0.

27. juunil 2006 lõi ta oma 15. värava maailmameistrivõistluste finaalturniiridel, ületades sellega sakslase Gerd Mülleri 1974. aastast püsinud rekordi.

2006. aastal lükkas Ronaldo tagasi 120 miljoni USA dollari suuruse pakkumise mängida järgmised 10 aastat New Yorgi "Red Bullis".

14. veebruaril 2011 teatas Ronaldo, et loobub tippspordist.

Saavutused

Klubid
PSV Eindhoven
 1996 – Hollandi karikas
FC Barcelona
 1996 – Hispaania superkarikas
 1997 – Copa del Rey
 1997 – UEFA karikavõitjate karikas
Milano Internazionale
 1998 – UEFA karikas
Madridi Real
 2003 – Hispaania meister
 2003 – Hispaania superkarikas

Brasiilia jalgpallikoondis
 1994 – maailmameister (ehkki kordagi platsile ei pääsenud)
 1998 – maailmameistrivõistluste hõbemedal
 2002 – maailmameister
 Copa América võitja – 1997, 1999

Isiklikud
 FIFA aasta jalgpallur 1996, 1997, 2002
 Euroopa aasta jalgpallur 1997, 2002

Statistika

Väravad maailmameistrivõistlustel

Isiklikku 
Ronaldo on 183 cm pikk.

Ta abiellus 1997 Milene Dominguesega ja 6. aprillil 2000 sündis neil poeg Ronald Domingues Nazario da Lima. Abielu kestis 4 aastat ja lõppes lahutusega.

Veebruaris 2005 abiellus ta Daniella Cicarelliga. See abielu kestis 3 kuud.

Novembris 2005 sai Ronaldo Hispaania kodakondsuse.

Välislingid 
Ronaldo elulugu (inglise keeles)
Ronaldo Web (inglise keeles)
Põhjalik sait Ronaldost (viimati uuendati märtsis 2004) (inglise keeles)

Brasiilia jalgpallurid
FIFA 100
Cruzeiro Esporte Clube mängijad
PSV Eindhoveni mängijad‎
FC Barcelona mängijad
Milano Internazionale mängijad
Real Madrid CF mängijad
AC Milani mängijad
Sport Club Corinthians Paulista mängijad
Sündinud 1976